**Propozície Majstrovstvá SR v Endure 2024**

**Propozície MTBIKER Hornonitrianska Enduro Séria 2024**

**2.Kolo Žilina Oko Trails**

**Propozície KENNY Slovenský pohár v Endure 2024**

**3.Kolo Žilina Oko Trails**

**Organizátor:** OZ Hornonitrianske stopy, Žilina Oko Trails

**Kontakt:**hn.stopy@gmail.com

**Dátum:**27.7.2024 tréning,28.7.2024 pretek

**Miesto:** Žilina Oko Trails

SP Resort & Spa

Ulica Majstra sveta 1 (Pietna 11)

010 04 Žilina

GPS súradnice 49.22682856432856, 18.707665854349074

Organizované na základe povolení Žilina Oko Trails

**Organizátor si vyhradzuje právo zmeny znenia propozícií.**

**Registrácia a prebratie čipov:** na mieste  v sobotu 27.7.2024 13:00 – 16:00 a v nedeľu **28.7.2024 7:00 - 8:00. Z organizačných dôvodov nebude možné sa registrovať neskôr.**

**Štartovné:**

Štartovné 45€ na mieste, kategória KIDS 25€. Platba možná len v hotovosti.

Online registrácia 35€, kategória KIDS 25€ na <http://www.sportsofttiming.sk/> – bližšie informácie budú zverejnené na FB stránke organizátora <https://www.facebook.com/hornonitrianskaenduroseria>

**Riders meeting:** 8:30 v priestoroch štartu a cieľa

**Kategórie**

kategorie s povinnou licenciou – Slovenský pohár:

* 1. Muži U21, 2004-2008
	2. Ženy, -2010
	3. Muži Masters 35+, -1989
	4. Muži Elite 21-34 rokov, 1990-2003
	5. E-bike, -2008
1. **Enduro Challenge ( EC ) –** pre štart nie je potrebná licencia

kategorie bez povinnej licencie – Enduro Challenge:

* 1. KIDS do 13 rokov, 2011 -
	2. Juniori 14-17 rokov, 2007-2010
	3. Hobby muži od 18 do 39, 1985-2006
	4. Hobby muži 40+, -1984
	5. Hobby ženy, -2010
	6. E-bike , -2010

**Sobota**

* tréning - bez zabezpečenia Zdravotnej služby
* Registrácia a prezentácia v sobotu od 13:00 do 16:00
* Power Stage 17.30h
* Best Jump Contest cca o 18.30h

**Nedeľa**

* Registrácia a prezentácia od 7:00 do 8:00
* Riders meeting 8:30
* **Štart prvých jazdcov 9:00**

Každému jazdcovi bude pridelené štartovacie číslo, ktoré si umiestni na riadidlá bicykla. Štartovné číslo sa nijak neupravuje a umiestni ho tak, aby bolo čitateľné číslo a tiež sponzori podujatia.

Štartovať sa bude podľa kategórii – Hobby, Elite, E-Bike, v skupinách po 10 jazdcov v 5 minútových intervaloch. Na konci asfaltovej cesty vo výšľape bude umiestnená občerstvovacia stanica.

**Vyhlásenie výsledkov**: do hodiny po dojazde posledného pretekára.

Počas pretekov doporučujeme pre prípad núdze mať pri sebe mobilný telefón.

**Radenie na štarte a systém pretekov**

Štartovné listiny sa zostavia na základe kategórií. Do prvého transferu štartujú pretekári podľa kategórii – Hobby, Elite, E-Bike, v skupinách po 10 jazdcov v 5 minútových intervaloch. Štart na každej RS je ľubovoľný. Jazdec štartuje na pokyn časomerača, približne v 30 sekundových intervaloch. V cieli každej RS je potrebné po prejdení cieľovej roviny čo najskôr opustiť tento priestor a umožniť tak ostatným pretekárom bezpečný dojazd RS.

Koniec každej RS bude označený farebnou čiarou na zemi. Vyhráva pretekár s najkratším súčtom časov prejazdov RS.

Celkový limit na preteky : Kategória KIDS – bez limitu

 Kategórie Hobby – 5 hod.

 Kategórie Elite – 5 hod.

 Kategórie E-bike hobby a elite – 2,5 hod.

**Trať pretekov a bezpečnosť:**

Enduro trať sa skladá z 4 RS-iek (rýchlostné skúšky) pre kategórie Hobby, 6 RS-iek pre kategórie Elite a jedného spoločného transféru pre všetky RS**.** RS sú prevažne zjazdového charakteru, s kratším úsekom stúpania či rovinatými pasážami. Transfery slúžia k presunu pretekárov z cieľa jednej RS na štart nasledujúcej RS. **Kategória KIDS pôjde 2 RS-ky.**

**Presná špecifikácia RS-iek bude zverejnené 1 týždeň pred samotným pretekom.**

Na trati budú mať pretekári pripravenú občerstvovaciu stanicu na konci asfaltovej cesty pri výšľape na štarty RS. Trať je vyznačená vyznačovacou páskou a farebným značením na zemi. Zdravotná služba je zaistená len v priebehu pretekov. V rámci tréningu nie je zabezpečená zdravotná služba. V prípade vyššej moci má organizátor pretekov právo preteky predčasne ukončiť bez nároku na vrátenie štartovného. Počas celých pretekov musí mať pretekár upnutú prilbu na hlave. Prilbu je dovolené zložiť pri transferoch iba pri stúpaniach. Jazdci musia byť sebestační, a odniesť si z prírody všetko, čo si priniesli. Výnimkou sú oficiálne občerstvovacie stanice, kde jazdec môže odhodiť odpad, a iné. Na miestach kde je trať vyznačená páskami na oboch stranách trate, jazdec musí prejsť medzi páskami. V takomto mieste, vynechanie, obídenie z inej strany sa považuje za skracovanie trate. Účastníci sú povinní zabezpečiť si individuálne poistenie. V prípade potreby je účastník povinný preukázať sa Preukazom poistenca zdravotnej poisťovne. Organizátor nepreberá zodpovednosť za škody na majetku alebo na zdraví, ktoré súvisia s účasťou na pretekoch alebo cestou a pobytom v mieste ich konania.

**Porušenie pravidiel pretekov**
Pretekár porušuje pravidlá:

* **Pre Kategóriu E-bike Elite, sú čipy prísne zakázané a v cieli pôjdu top 3 ihneď na kontrolu**
* v prípade predčasného štartu, či nedodržania času pre oficiálny tréning
* ak si skráti trasu alebo využije cudziu pomoc a to aj mechanickú na rýchlostnej skúške alebo počas transferu. Pretekár je zodpovedný za to, že sa bude držať oficiálne vyznačenej trate a sám zodpovedá za svoje chyby, ktorých sa na trati dopustil
* v prípade hrubého a nešportového správania, a to hlavne voči oficiálnym predstaviteľom. Každý účastník by sa mal chovať podľa zásad fair play, slušne, ohľaduplne a neohrozovať na zdraví a živote seba ani ostatných pretekárov. Pretekár má povinnosť poskytnúť prvú pomoc na trati zranenému pretekárovi a nahlásiť zranenie najbližšiemu organizátorovi. Časová strata v dôsledku poskytnutia prvej pomoci môže byť po zvážení organizátora pretekov odpočítaná od výsledného času
* pri nedodržaní povinnej výbavy, riadne umiestneného a správneho štartového čísla
* v prípade použitia zakázaných dopingových látok
* ak bude pretekárovi poskytnutá pomoc druhou osobou v podobe technickej výpomoci, tlačenia, ťahania, výmeny celého bicykla
* je zakázané odhadzovať prepichnuté duše, cyklistické fľaše, obaly od gélov, tyčiniek a podobne na iných miestach ako sú občerstvovacie stanice
* ak pretekár odstúpi z akéhokoľvek dôvodu z pretekov, je povinný túto skutočnosť bezodkladne nahlásiť časomiere alebo organizátorovi pretekov

O diskvalifikácii rozhoduje riaditeľ pretekov. Diskvalifikovaný pretekár môže preteky absolvovať, ale nebude uvedený vo výsledkovej listine. Neznalosť pravidiel sa nepripúšťa ako ospravedlnenie. Všetkým nám ide o šport, žiadna sekunda, či výsledok nestoja za to, aby sme ľubovoľne a vedome poškodili „spoluhráčov“. Preteky v horskej cyklistike sú umením ovládať bicykel v komplikovanom teréne a nie mať „široké ramená“, či pomocníkov. Účastníci sa musia správať športovo a tolerantne ku všetkým pretekárom všetkých kategórii. Umožniť rýchlejším účastníkom, aby ich predbehli bez obmedzení a to hore aj dole kopcom. Rovnako rýchlejší pretekári musia brať ohľad na pomalších, technicky menej zručných pretekárov. Je naším spoločným záujmom vyhnúť sa nepríjemným kolíziám, nepríjemným a zbytočným zraneniam. Žiadna sekunda, či výsledok za to nestoja! Nebezpečné správanie akéhokoľvek druhu vyhodnotené organizátorom voči iným pretekárom vedie k okamžitej diskvalifikácii. Trasa vedie chráneným územím, preto buďte ohľaduplní k prírode a jej obyvateľom. Vyhadzovanie akýchkoľvek odpadkov prísne zakázané a vedie k okamžitej diskvalifikácii.

**Povinná výbava:**
Povinnou výbavou je cyklistická prilba. Nedodržanie povinnej výbavy bude mať za následok diskvalifikáciu z pretekov.

**Povinná plná prilba Enduro, alebo DH špecifikácie (fullface) a chránič chrbtice – kategórie Slovenského pohára a kategória KIDS.**

Organizátor dôrazne odporúča full face prilbu, chrániče kolien, lakťov, dlhoprsté rukavice, zjazdové/motokrosové okuliare, náradie, rezervnú dušu, základnú lekárničku a vždy kontakt na organizátora!

V Bojniciach, 9.7.2024 Filip Roháč

                                                                                                                               *Riaditeľ pretekov*